Document ID: 31981R0985

KOMISSION ASETUS (ETY) N:o 985/81,
annettu 9 päivänä huhtikuuta 1981,
interventiovarastoista lähtöisin olevan vientiin tarkoitetun jäädytetyn naudanlihan myyntiä koskevista yksityiskohtaisista soveltamissäännöistä ja asetuksen (ETY) N:o 1687/76 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 3 kohdan,
sekä katsoo, että
neuvoston asetuksessa (ETY) N:o 98/69 (), sellaisena kuin se on muutettuna asetuksella (ETY) N:o 429/77 (), säädetään interventioelinten hallussaan pitämän jäädytetyn vientiin tarkoitetun naudanlihan myynnistä; selvyyden vuoksi on tarpeen koota samaan säädöstekstiin komission asetuksessa (ETY) N:o 298/80 (), sellaisena kuin se on viimeksi muutettuna asetuksella (ETY) N:o 603/81 (), ja komission asetuksessa (ETY) N:o 227/81 ()annetut yksityiskohtaiset säännöt myynnin soveltamisesta,
varastojen taloudellisen hoidon varmistamiseksi on tarpeen säätää, että interventioelinten on myytävä ensisijaisesti kauimmin varastoitua lihaa,
olisi poikettava siitä, mitä komission asetuksen (ETY) N:o 2173/79 () 2 artiklan 2 kohdan toisessa alakohdassa säädetään ottaen huomioon hallinnolliset vaikeudet, joita tämän säännön soveltaminen tuottaa eräissä jäsenvaltioissa,
tämän asetuksen mukaisesti myytyjen lihojen vienti on taattava antamalla vakuus, jonka määrä voi vaihdella asetuksen (ETY) N:o 2173/79 15 artiklassa säädetystä määrästä; tämä vakuus on vapautettava, kun komission asetuksen (ETY) N:o 1687/76 (), sellaisena kuin se on viimeksi muutettuna asetuksella (ETY) N:o 957/81 (), 12 artiklassa säädetyt todisteet esitetään; nämä todisteet on esitettävä asetuksen (ETY) N:o 2730/79 (), sellaisena kuin se on viimeksi muutettuna asetuksella (ETY) N:o 3476/80 (), 31 artiklassa säädetyssä määräajassa,
kyseisten tuotteiden viennin helpottamiseksi on tarpeen säätää haltuunoton ja viennin erityisistä määräajoista,
yhteisön ja Sveitsin liittovaltion sekä Itävallan tasavallan sopimukset yhteisön kauttakulkuliikennettä koskevan lainsäädännön soveltamisesta mahdollistavat, että Sveitsissä ja Itävallassa on mahdollista antaa asiakirjoja kauttakulkuliikenteestä; näihin maihin vietäviin tai näiden maiden kautta määrämaihinsa kuljetettaviin lihoihin on sovellettava erityistoimenpiteitä, jotta voitaisiin välttää niiden jälleenvienti yhteisön tuotteina,
näin vietyä lihaa voidaan verrata lihaan, jolle ei myönnetä vientitukea; tällaista lihaa ei siis voida jälleentuoda yhteisöön neuvoston asetuksen (ETY) N:o 754/76 () 3 artiklan 1 kohdassa määritellyin edellytyksin; näin jälleentuotaessa olisi säädettävä vientivakuuden suuruutta vastaavan summan maksamisesta täsmentäen, että tätä summaa täytyy käsitellä asetuksen (ETY) N:o 352/78 () 2 artiklan mukaisesti, samalla tavalla kuin menetettyä vakuutta,
vientiin tarkoitettuihin interventioelinten hallussaan pitämiin tuotteisiin sovelletaan asetuksen (ETY) N:o 1687/76 säännöksiä, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Tässä asetuksessa määritellään edellytykset jäsenvaltioiden interventioelinten hallussaan pitämän ja vientiin tarkoitetun jäädytetyn naudanlihan myynnistä ennakolta kiinteästi vahvistettuun hintaan.
2. Jos tämän asetuksen säännöksistä ei muuta johdu, myynnin on tapahduttava asetuksen (ETY) N:o 2173/79, erityisesti sen 2 P5 artiklan, ja asetuksen (ETY) N:o 1687/76 säännösten nojalla.
3. Interventioelinten on myytävä ensisijaisesti kauimmin varastoituja tuotteita.
4. Ne, joita asia koskee, voivat saada määrään sekä tuotteiden varastointipaikkoihin liittyviä tietoja liitteessä ilmoitetuista osoitteista.
2 artikla
Poiketen siitä, mitä asetuksen (ETY) N:o 2173/79 2 artiklan 2 kohdan toisessa alakohdassa säädetään, ostohakemuksessa ei tarvitse mainita varastoa tai varastoja, joihin tuotteet, joista on tehty tarjous, on varastoitu.
3 artikla
1. Poiketen siitä, mitä asetuksen (ETY) N:o 2173/79 15 artiklan 1 kohdassa säädetään, vakuuden määrä vahvistetaan jokaisen myyntikerran yhteydessä.
2. Edellä 1 kohdassa tarkoitettu vakuus vapautetaan, kun asetuksen (ETY) N:o 1687/76 12 artiklassa säädetyt todisteet esitetään.
3. Nämä todisteet on esitettävä asetuksen (ETY) N:o 2730/79 31 artiklassa säädetyssä määräajassa.
4 artikla
1. Poiketen siitä, mitä asetuksen (ETY) N:o 2173/79 18 artiklan 1 kohdassa säädetään, tämän asetuksen mukaisesti myydyn lihan haltuunottoa koskevaa määräaikaa pidennetään enintään kahteen kuukauteen mainitun asetuksen 3 artiklan 2 kohdassa tarkoitetun ostohakemuksen hyväksymispäivästä.
2. Edellä 1 artiklassa tarkoitettujen tuotteiden viennin on tapahduttava myyntisopimuksen tekopäivää seuraavan viiden kuukauden kuluessa.
Ennen tämän asetuksen voimaantuloa tehtyjen luuttomien lihojen myyntisopimusten osalta viennin on tapahduttava kolmen kuukauden kuluessa voimaantulopäivästä.
5 artikla
Edellä 1 artiklassa tarkoitetuille lihoille ei myönnetä tukea:
a)
jos näiden tuotteiden määrämaa on Sveitsi tai Itävalta tai jos tuotteita kuljetetaan näiden maiden kautta määrämaahansa, 3 artiklassa tarkoitettua vakuutta ei vapauteta asetuksen (ETY) N:o 1687/76 12 artiklassa säädetyn todisteen lisäksi, ennen kuin on esitetty todiste siitä, että tuote on viety kolmanteen maahan, ellei tuotetta menetetä kuljetuksen aikana ylivoimaisen esteen sattuessa. Tämä viimeksi mainittu todiste on esitettävä vientituen osalta.
b)
lihoja pidetään asetuksen (ETY) N:o 754/76 2 artiklan 1 kohdan b alakohdan säännösten mukaisina, kun vientiin liittyvät tullimuodollisuudet on täytetty. Jos sovelletaan mainitun asetuksen 2 artiklan 2 kohdan säännöksiä, tämän asetuksen 3 artiklassa tarkoitettua vakuutta vastaava summa on maksettava. Tätä summaa pidetään asetuksen (ETY) N:o 352/78 2 artiklan mukaisesti hankittuna vakuutena.
6 artikla
Muutetaan asetus (ETY) N:o 1687/76 seuraavasti:
Lisätään liitteen I osaan "Tuotteet, jotka on tarkoitettu vietäviksi sellaisenaan" 27 kohta ja siihen kuuluva alaviite 27 seuraavasti:
"27. Interventiovarastoista lähtöisin olevan ja vientiin tarkoitetun jäädytetyn naudanlihan myyntiä koskevista yksityiskohtaisista soveltamissäännöistä 9 päivänä huhtikuuta 1981 annettu komission asetus (ETY) N:o 985/81 (27).
(27) EYVL N:o L 99, 10.4.1981, s. 38"
7 artikla
Kumotaan asetukset (ETY) N:o 298/80 ja (ETY) N:o 227/81.
8 artikla
Tämä asetus tulee voimaan 13 päivänä huhtikuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä huhtikuuta 1981.

Labels: 3
17